ભાજપ માટે લોકસભા ચૂંટણી 2019 પેહલા ત્રણ રાજ્ય મધ્યપ્રદેશ, રાજસ્થાન અને છત્તીસગઢ વિધાનસભા ચૂંટણી ખુબ જ મહત્વની છે. ભાજપ આ ચૂંટણીમાં જીત માટે દરેક પ્રકારની રણનીતિ અપનાવી રહી છે. પાંચ રાજ્યોમાં ટિકિટની વહેંચણી અંગે 20 ઓક્ટોબરે ભાજપની કેન્દ્રીય ચુનાવ સમિતિની બેઠક થવા જઈ રહી છે. આ બેઠકમાં ખાસ કરીને મધ્યપ્રદેશ, રાજસ્થાન અને છત્તીસગઢમાં ટિકિટ કયા આધારે આપવામાં આવે તેના વિશે ચર્ચા કરવામાં આવશે. જણાવવામાં આવી રહ્યું છે કે ટિકિટની વહેંચણીમાં જાતીય સમીકરણ અગત્યની ભૂમિકા ભજવી શકે છે.